Նախորդ շաբաթվա սկզբին ընդդիմադիր «Ելք» դաշինքի անդամ, ԼՀ կուսակցության ղեկավար Էդմոն Մարուքյանը բորբոքեց դժգոհ ու արմատական տրամադրվածների զայրույթը: Էդմոն Մարուքյանն ասել էր, որ ՊՊԾ գունդը գրավող «Սասնա ծռերի» գործողություններում հանցակազմ կա, և հրաժարվել էր նրանց քաղբանտարկյալ անվանել: Հայտարարությանը շատերն արձագանքեցին. նաև՝ «Ելք»-ի մեկ այլ անդամ՝ «Լուսավոր Հայաստանի» ներկայացուցիչ Գևորգ Գորգիսյանը, ով ևս համակարծիք էր՝ թեև 2016-ին, ՊՊԾ գնդի գրավումից հետո, այլ բան էր ասում: